b'\n_START_ARTICLE_\nVid Vali\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nVid Vali\xc4\x8d ustvarja na slovenski medijski in Stand-up sceni od leta 2001. Pri \xc5\xa1estnajstih letih se je za\xc4\x8del ukvarjati z improvizacijskim gledali\xc5\xa1\xc4\x8dem. Tri leta je improviziral in tekmoval v \xc5\xa0ILI - \xc5\xa0olski impro ligi pri ekipi "Vidci" z A\xc5\xa1ker\xc4\x8deve gimnazije. Tretje leto so osvojili prvo mesto v \xc5\xa0ILI in tako napredovali v Impro ligo, kjer so tekmovali \xc5\xa1e dve leti. Leta 2001 se je prvi\xc4\x8d pojavil na nacionalni televiziji v oddaji \xc5\xa0tafeta mladosti, kjer je z Jo\xc5\xbeetom Robe\xc5\xbenikom in Janezom Trontljem pisal in igral v ske\xc4\x8dih znotraj rubrike z imenom \xc2\xbbBiti IN\xc2\xab. Skupaj so naredili eno sezono potem pa je moral Vali\xc4\x8d v vojsko. Po opravljeni dol\xc5\xbenosti se je vrnil nazaj v improvizacijsko gledali\xc5\xa1\xc4\x8de v sklopu projekta Gverila Teater, kjer je nastopal 3 leta.Leta 2006 je prvi\xc4\x8d nastopil kot Stand-up komik. Maja 2007 je za\xc4\x8del z organizacijo projekta StendAp (ve\xc4\x8deri Stand-up komedije) v KUD-u France Pre\xc5\xa1eren. Od leta 2007 do leta 2012 je v KUD-u France Pre\xc5\xa1eren enkrat na mesec, osem mesecev na leto organiziral in nastopal na ve\xc4\x8derih StendAp komedije. Od leta 2007 pa do leta 2014, je vsako leto nastopil tudi na festivalu Trnfest. Leta 2008 je nastopil na prvem slovenskem festivalu Stand-up komedije Pan\xc4\x8d. Na Pan\xc4\x8du je nastopil \xc5\xa1e leta 2009, 2010, 2011, 2016 ter leta 2017. Leta 2010 se je prvi\xc4\x8d pojavil na komercialni televiziji Pop TV kot eden od dveh voditeljev oddaje Slovenija ima talent.  Njegove delo na televiziji zaenkrat odra\xc5\xbeajo oddaje: Slovenija ima talent (5 sezon), Vid in Pero \xc5\xa1ov (3. sezone), Stand-up comedy roast Vida Vali\xc4\x8da in produkcija oddaje StendAp v kateri je poleg njega nastopilo \xc5\xa1e 15 komikov in komedijantk.\n_START_SECTION_\nPredstave\n_START_PARAGRAPH_\nNjegovi najbolj odmevne predstave so: \xc2\xbbUdar po mo\xc5\xa1ko\xc2\xab\xc2\xa0ter \xc2\xbbUdar po mo\xc5\xa1ko 2\xc2\xab, \xc2\xbbDo nazga\xc2\xab, \xc2\xbbEbola\xc2\xab\xc2\xa0in \xc2\xbbTvoj bodo\xc4\x8di biv\xc5\xa1i mo\xc5\xbe\xc2\xab.\n_START_SECTION_\nZasebno\n_START_PARAGRAPH_\nVid je sin igralca Iztoka Vali\xc4\x8da in Amande Mlakar ter vnuk igralca Aleksandra Vali\xc4\x8da. Njegov brat je Domen Vali\xc4\x8d, diplomirani igralec in TV voditelj.'